CELEX: 62020TN0729
Language: hu
Date: 2020-12-15 00:00:00
Title: T-729/20. sz. ügy: 2020. december 15-én benyújtott kereset – Aurubis kontra Bizottság

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/56
            
         
      2020. december 15-én benyújtott kereset – Aurubis kontra Bizottság
      (T-729/20. sz. ügy)
      (2021/C 44/78)
      Az eljárás nyelve: német
      
         Felek
      
      
         Felperes: Aurubis AG (Hamburg, Németország) (képviselők: S. Altenschmidt és J. Hoss ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság 2020. december 8-i határozatát (hiv: Ares (2020)7439507 – 08/12/2020);
               
            
                  —
               
               
                  az alperest kötelezze az eljárás költségeinek viselésére.
               
            
         Jogalapok és fontosabb érvek
      
      A jelen keresettel a felperes a 2020. december 8-i határozat megsemmisítését kéri, amelyben a Bizottság a Verwaltungsgericht Berlin (berlini közigazgatási bíróság, Németország) előtt folyamatban lévő ideiglenes intézkedés iránti eljárással és az Umweltbundesamt (szövetségi környezetvédelmi hivatal, Németország) ennek megfelelő kérelmével összefüggésben megtagadta az együttműködést abban, hogy a felperes kibocsátási egységek ingyenes kiosztása iránti igényének ideiglenes védelme céljából kibocsátási egységeket továbbítsanak a Bíróság C-271/20. sz. előzetes döntéshozatali eljárásában hozott ítélet hatékony érvényesülésének a biztosítása érdekében.
      A kereset a következő jogalapokon alapul.
      
                  1.
               
               
                  A Bizottság 2020. december 8-i határozata a felperest közvetlenül és személyében érinti. A felperes így kereshetőségi joggal rendelkezik.
               
            
                  2.
               
               
                  A Bizottság a nemzeti bírósági eljárások alapján elrendelt ideiglenes intézkedések keretében a hatékony jogvédelemnek az uniós jogban rögzített elve alapján köteles együttműködni a kibocsátási egységek kiosztásához fűződő esetleges igények védelmében, mielőtt azok megszűnnének.
               
            
                  3.
               
               
                  Az ilyen együttműködésre és a kibocsátási egységeknek a nemzeti számlákra történő továbbítására vonatkozó jogi keretet a 2003/87/EK irányelv (1) és a 389/2013/EU rendelet (2) alkotja.
               
            
         (1)  Az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelv (HL 2003. L 275., 32. o.; magyar nyelvű különkiadás 15. fejezet, 7. kötet, 631. o.)
      
         (2)  A 2003/87/EK európai parlamenti és tanácsi irányelv, valamint a 280/2004/EK és a 406/2009/EK európai parlamenti és tanácsi határozat szerinti uniós kibocsátásiegység-forgalmi jegyzék létrehozásáról, továbbá a 920/2010/EU és az 1193/2011/EU bizottsági rendelet hatályon kívül helyezéséről szóló, 2013. május 2-i 389/2013/EU bizottsági rendelet (HL 2013. L 122., 1. o.).